மௌலவி ஜலாலூதீன் ஹக்கானி 1980இல் ஆப்கானில் சோவியத் ஒன்றிய ஆக்கிரமிப்பிற்கு எதிராக மும்முரமாகப் போராடியவர். ஆப்க்கானில் தற்கொலைத் தாக்குதலை முதலில் அறிமுகம் செய்தவர். 1980களில் அமெரிக்க உளவுத் துறையான சிஐஏயின் பெரும் சொத்தாகவும் செல்லப் பிள்ளையாகவும் இருந்தவர் மௌலவி ஜலாலூதீன் ஹக்கானி. இவர் வெள்ளை மாளிகையில் ரொனாட் ரீகனையும் சந்தித்தவர். ஆப்கானிஸ்த்தனில் இருந்து சோவித் ஒன்றியம் விரட்டியடிக்கப் பட்ட பின்னர் அமைக்கப்பட்ட ஆப்கான் முஜாகிதீன் அரசில் முதல் நீதி அமைச்சரும் இவரே. 2001இல் அமெரிக்கா ஆப்கானிஸ்த்தானை ஆக்கிரமித்த பின்னர் ஹக்கானி வலையமைப்பு பாக்கிஸ்தானில் செயற்பட்டு வருகிறது. இதில் 12000பயிற்றப்பட்ட போராளிகள் இருக்கின்றனர். 2008இல் ஆப்கான் தலைநகர் காபுலில் இந்தியத் தூதுவரகத்தில் ஹக்கானி வலையமைப்பு தற்கொலைத் தாக்குதலை நடாத்தி 58பேரைக் கொன்று 141பேரைக் காயப்படுத்தியது. இத்தாக்குதலுக்கு பாக்கிஸ்த்தானின் உளவு அமைப்பான ஐ.எஸ்.ஐ உதவியது என்று அமெரிக்காவும் இந்தியாவும் குற்றம் சுமத்தின.